钦定古今图书集成/明伦汇编/氏族典/第370卷 > 《廖用贤尚友录》 > 阎公贞
## 钦定古今图书集成/明伦汇编/氏族典/第370卷 > 《廖用贤尚友录》 > 阎公贞

按《金史阎公贞传》：“公贞字正之，大兴宛平人。大定七
年，擢进士第，调朝邑主簿。由普润令补尚书省令史，
察廉陞同知亳州防御事，改中都左警巡使，以政绩
闻，迁同知武定军节度使。明昌初，召为大理正，累进
大理卿。承安元年，迁翰林侍读学士。公贞居法寺几
十年，详慎周密，未尝有过举。被命校定律令，多所是”
正，金人以为法家之祖云。